अहमद उमर सईद शेख

हे डॅनियल पर्ल हत्या प्रकरण नेमकं काय आहे, ते आधी पाहूया.

पाकिस्तानच्या सुप्रीम कोर्टाने अमेरिकन पत्रकार डॅनियल पर्ल हत्येतील आरोपी कट्टरतावादी अहमद उमर सईद शेख याच्यासह चार जणांची सुटका केलीय. वॉल स्ट्रीट जर्नलचे ब्युरो चीफ डॅनियल पर्ल यांची 2002 साली हत्या करण्यात आली. ते पाकिस्तानातील कट्टरतावादी गटांवर बातमी करण्यासाठी गेले होते. खालच्या कोर्टानं उमर सईदसह चार जणांना अपहरण आणि हत्येप्रकरणी दोषी ठरवून फाशीची शिक्षा सुनावली होती.

मात्र, 2020 च्या एप्रिल महिन्यात सिंध कोर्टाने शेख आणि त्याच्या साथीदारांना डॅनियल पर्लच्या केवळ अपहरणासाठीच दोषी ठरवलं आणि शिक्षाही कमी केली. मात्र, हे चारही जण अपहरणाची शिक्षा आधीच भोगले होते. त्यामुळे कोर्टाने त्यांच्या सुटकेचे आदेश दिले होते.

डॅनियल पर्लच्या कुटुंबीयांनी या कोर्टाच्या या आदेशाला विरोध केल्यानंतर पाकिस्तानी सरकारने या निर्णयाला सुप्रीम कोर्टात आव्हान दिलं. मात्र, पाकिस्तानी सुप्रीम कोर्टाने 29 जानेवारीला दिलेल्या निर्णयाविरोधात दाखल याचिका फेटाळत सुप्रीम कोर्टाने आरोपींच्या सुटकेचे आदेश दिले.

जंग या वृत्तपत्रातील वृत्तानुसार, अमेरिकेचे परराष्ट्र मंत्री अँटोनी ब्लिंकेन यांनी म्हटलंय की, अमेरिका उमर शेखविरोधात अमेरिकेत कारवाई करण्यासाठी तयार आहे. ते पुढे म्हणाले, उमर शेख आणि त्याच्या साथीदारांना शिक्षा देण्यासाठी पाकिस्तानच्या परराष्ट्र मंत्र्यांसोबत चर्चा झालीय. ब्लिंकेन यांनी उमर शेखच्या सुटकेच्या निर्णयाला पाकिस्तानसह जगभरात दहशतीचे शिकार बनणाऱ्यांचा अपमान म्हटलंय.

सिंधमधील राज्य सरकारने उमर शेखच्या सुटकेच्या निर्णयाविरोधात सुप्रीम कोर्टात पुनर्विचार याचिका दाखल केल्याचेही जंग वृत्तपत्राने म्हटलंय.

पाकिस्तानचे अॅटर्नी जनरलने एक निवेदन जारी केलं आणि त्यात म्हटलंय की, या प्रकरणी सिंध सरकार आणि केंद्र सरकार पूर्णपणे सोबत आहे. सिंधमध्ये पाकिस्तान पिपल्स पार्टीचं सरकार, तर केंद्रात इम्रान खान यांच्या पाकिस्तान तहरिक-ए-इन्साफ पक्षाचं सरकार आहे.

नवा-ए-वक्त या वृत्तपत्रानुसार, पाकिस्तानचे परराष्ट्रमंत्री शाह महमूद कुरैशी यांनी शुक्रवारी (30 जानेवारी) अमेरिकेच्या नव्या परराष्ट्रमंत्र्यांशी पहिल्यांचा चर्चा केली. शाह महमूद कुरैशी यांनी त्यांना सदिच्छा दिल्या आणि दोन्ही देशांमधील संबंध अधिक चांगले करण्यावर भर देण्याचा विश्वास व्यक्त केला, असंही... \n\nवरील लेखासाठी मला एक चांगले शीर्षक द्या.
डॅनियल पर्ल कोण होते, ज्यांच्यासाठी अमेरिका झालीय पाकिस्तानवर नाराज